หุ้นสหรัฐฯบวกเล็กน้อย
ดัชนีหุ้นดาวโจนส์ ปิดที่ 12,066.04 จุด เพิ่มขึ้น 8.10 จุด ด้านแนสแดค ปิดที่ 2,747.67 จุด&nbsp; เพิ่มขึ้น 10.26 จุด ขณะที่ราคาน้ำมันยังพุ่งต่อเนื่อง&nbsp;ตลาดหุ้นสหรัฐฯวานนี้ ปิดบวกได้เพียงเล็กน้อย เหตุตลาดยังคงอยู่ใต้แรงกดดันของราคาน้ำมันที่พุ่งสูงขึ้นอันจุดชนวนความกังวลต่อการฟื้นตัวทางเศรษฐกิจ
3 มี.ค. 2554

ดัชนีหุ้นดาวโจนส์ ปิดที่ 12,066.04 จุด เพิ่มขึ้น 8.10 จุด ด้านแนสแดค ปิดที่ 2,747.67 จุด  เพิ่มขึ้น 10.26 จุด ขณะที่ราคาน้ำมันยังพุ่งต่อเนื่อง ตลาดหุ้นสหรัฐฯวานนี้ ปิดบวกได้เพียงเล็กน้อย เหตุตลาดยังคงอยู่ใต้แรงกดดันของราคาน้ำมันที่พุ่งสูงขึ้นอันจุดชนวนความกังวลต่อการฟื้นตัวทางเศรษฐกิจ
ดัชนีหุ้นดาวโจนส์ เพิ่มขึ้น 8.10 จุด (0.07 เปอร์เซ็นต์) ปิดที่ 12,066.04 จุด แนสแดค เพิ่มขึ้น 10.26 จุด (0.37 เปอร์เซ็นต์) ปิดที่ 2,747.67 จุด เอสแอนด์พี เพิ่มขึ้น 2.10 จุด (0.16 เปอร์เซ็นต์) ปิดที่ 1,308.43 จุด
ขณะที่ราคามันโลกดีดตัวขึ้นอย่างต่อเนื่อง หลังเหตุปะทะระหว่างฝ่ายสนับสนุนและต่อต้านมูอัมมาร์ กัดดาฟี ผู้นำเผด็จการแห่งลิเบียก่อความกังวลต่อกระบวนการผลิตน้ำมันในประเทศแห่งนี้
น้ำมันดิบ เวสต์ เทกซัส อินเตอร์มิเดียต (WTI) ของสหรัฐฯ เพื่อการส่งมอบเดือนเมษายน เพิ่มขึ้น 2.60 ดอลลาร์ ปิดที่ 102.23 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเมษายน เพิ่มขึ้นอีก 93 เซนต์ ปิดที่ 116.35 ดอลลาร์ต่อบาร์เรล